Ger imedyazen n talit agi nextar-d “ AYT MENGELLET ‘’ amedyaz-agi ur yeqqimen ara kan deg tulsa n wayen id-nnan imezwura, maca netta s gar wid yesnarnan tamedyazt taqbaylit s cbaḥa n yimeslayen-is d tezdeg n tenfaliyin, d win ibennun isefra-ines ɣef lemɛun, yessemras anaw arusrid, ysemres aṭas umaynut deg uɣanib. Yettawi-d tiktiwin-is s uzamul ,ɣef waya win ara yeɣren isefra-ines ad yaf tamedyazt-is yettaw-tt-id seg temsal n ddunit,Yewwid ɣef aṭas n yisental ger-asen asentel n tmeṭṭut.